stanford-oval/wikipedia huggingface dataset:
Viljam
Aiheesta muualla

Etunimien taivutus: Viljam ja Wiljam (Kotimaisten kielten keskuksen verkkojulkaisu)
Walter Blount

Walter Blount (k. 1403), Sir, oli englantilainen sotilas ja Lancasterin suvun tukija, joka palveli pitkään Juhana Gentin alaisuudessa. Blount osallistui vuonna 1367 Gentin ja Mustan prinssin epäonnistuneelle matkalle Espanjaan, jonka tarkoituksena oli Pietari I Julman palauttaminen takaisin Kastilian ja Leónin hallitsijaksi. Blount oli vuodesta 1372 alkaen vakituisesti Juhana Gentin palveluksessa. Hän toimi muun muassa vuodesta 1373 alkaen Gentin hallitseman Tutburyn linnan komentajana (constable) ja vuodesta 1392 Gentin kamariherrana (chamberlain).
Juhana Gent kuoli vuonna 1399, ja samoihin aikoihin Englannissa syntyi kiistaa kruununperimyksestä. Blount asettui kiistassa Lancastereihin kuuluneen Henrik IV:n puolelle, joka myöhemmin palkitsi Blountin uskollisuuden ylimääräisellä vuosimaksulla, omaisuudella ja uusilla virkatehtävillä. Vuonna 1403 Blount liittyi Henrik IV:n puolella taistelleeseen kuninkaalliseen armeijaan, kun ryhmä kapinallisia yritti syrjäyttää Henrikin valtaistuimelta. Blount sai surmansa Shrewsburyn taistelussa.
Kirjallisuudessa

Sir Walter Blount esiintyy William Shakespearen näytelmässä Henrik IV: Ensimmäinen osa. Näytelmässä Shakespeare kuvaa Blountin Henrikille lojaalina ritarina, joka esittää Shrewsburyn taistelussa kuningasta hämätäkseen kapinallisia. Näytelmässä Douglasin jaarli surmaa Blountin, koska kuvittelee tämän olevan kuningas Henrik.
Aiheesta muualla

Sir Walter Blountin elämäkerta The History of Parliament, Lontoon yliopisto. (englanniksi)
Lisää luettavaa aiheesta Walter Blount on Wikiaineistossa : Sir Walter Blountin elämäkerta Dictionary of National Biography, 1885-1900, Volume 05 -teoksessa. (englanniksi)
Vilant Systems

| Turck Vilant Systems Oy (aiemmin Vilant Systems Oy) |
| --- | --- |

Yritysmuoto:  osakeyhtiö
Perustettu:  2002
Avainhenkilöt:  Antti Virkkunen, Hallituksen puheenjohtaja, perustaja Ville Kauppinen, Toimitusjohtaja, perustaja 
Kotipaikka:  Espoo
Toimiala:  RFID-järjestelmät
Tuotteet:  Turck Vilant Visibility Manager, Turck Vilant Device Manager, Turck Vilant Client, Turck Vilant Engine
Liikevaihto:  7.8 M € (2017)
Henkilöstö:  50 (2017)
Omistaja:  yksityinen
Kotisivu:  www.turckvilant.com
Infobox OKVirheellinen NIMI-arvo: 
Turck Vilant Systems Oy (aiemmin Vilant Systems Oy) on yksityinen teknologiavetoinen kasvuyritys[lähde? ], jonka kotipaikka on Espoo. Vilant Systemsin perustivat vuonna 2002 Antti Virkkunen ja Ville Kauppinen. Yritys toimittaa RFID-tekniikkaan perustuvia tietojärjestelmiä valmistavan teollisuuden logistiikkaan ja asiakkaita sillä on 38 maassa ympäri maailman. Vuonna 2017 saksalainen perheyritys osti määräenemmistön Vilant Systemsin osakkeista ja uuden yrityksen nimeksi annettiin Turck Vilant Systems.
Kasvu

Vuonna 2004 Vilant oli mukana perustamassa nykyistä RFID-alan yritystä RFID Lab Finlandia yhdessä Vantaan kaupungin, Technopoliksen ja muiden RFID-alan yritysten kanssa.
Vilant valittiin vuonna 2006 Suomen kolmanneksi nopeiten kasvaneeksi nuoreksi teknologiayritykseksi Deloitte Consultingin Fast 50 -kilpailussa Rising Stars -kategoriassa. Vuonna 2008 Vilant oli Fast 50 -kilpailun yleisessä sarjassa sijalla 7. Vuonna 2011 Vilant listattiin samassa kilpailussa sijalle 18, kun 5 vuoden kasvuprosentti oli 444%.
Vuonna 2006 Vilant voitti Motorolan EMEA Mobility Innovations Award -palkinnon.
Vuonna 2011 Vilant valittiin Red Herring teknologiayritysten kilpailussa Euroopan 100 kiinnostavimman yrityksen joukkoon.
Yrityksellä on toimistot neljässä maassa: Suomi (Espoo), Ruotsi (Göteborg), Saksa (Frankfurt am Main) sekä Sveitsi (Bern). Vuonna 2011 Vilant osti Swisscom Auto-ID Services AG -yrityksen Sveitsistä.
Vuonna 2017 Vilant Systems Oy siirtyi osaksi Turck-konsernia ja tunnetaan vuodesta 2018 nimellä Turck Vilant Systems.
Aiheesta muualla

Turck Vilant Systems (englanniksi)
RFID Journal (englanniksi)
Turck Vilant Systems wikipediassa (englanniksi)
RFID-alan yhteisöjä joissa Vilant Systems Oy on jäsenenä:
EPC Global RFID standardointiorganisaatio (Arkistoitu – Internet Archive) (englanniksi)
RFID Lab Finland
RFID Nordic (Arkistoitu – Internet Archive) (englanniksi)
RFID Tribe (englanniksi)
Viljam Sandvik

| Viljam Sandvik> Henkilötiedot |
| --- | --- |
Syntynyt: 4. helmikuuta 2003 (ikä 21) Loviisa, Suomi
Kansalaisuus:   Suomi
Jääkiekkoilija
Lempinimi:  Vili, Sandy
Pelipaikka:  keskushyökkääjä
Maila:  oikea
Pituus:  178 cm
Paino:  82 kg
Seura
Seura:  Jukurit
Sarja:  SM-liiga
Pelinumero:  18
Pelaajaura
Pääsarjaura:  2021–
Aik. seurat:  HIFK (Champions HL) KeuPa HT (Mestis) IPK (Mestis)
Viljam Sandvik (s. 4. helmikuuta 2003 Loviisa) on suomalainen jääkiekkoilija joka edustaa SM-liigajoukkue Mikkelin Jukureita. Hän on pelipaikaltaan keskushyökkääjä, mutta Sandvik osaa pelata myös laidassa. Hän laukoo oikealta.
Ura > Seuraura

Sandvik on Loviisan Jääkiekkoklubin kasvatti. Hän siirtyi C-juniori-ikäisenä Vuosaaren Viikinkeihin kaudeksi 2017–2018. Samalla kaudella Sandvik siirtyi Jokereiden C-nuoriin. Kaudella 2018–2019 hän oli C-nuorten SM-sarjassa joukkueen paras pistemies ja maalintekijä tehoilla 14+6=20. Sandvik voitti kauden päätteeksi sekä B-nuorten Suomen-mestaruuden että C-nuorten SM-hopeaa.
Kaudeksi 2019–2020 Sandvik siirtyi Helsingin IFK:n organisaatioon. Kesällä 2020 hän harjoitteli myös seuran SM-liigajoukkueen mukana mm. Pitsiturnauksessa. Sandvik toimi kaudella 2020–2021 HIFK:n U20-joukkueen varakapteenina. Kaudella 2021–2022 hän oli joukkueen paras syöttäjä ja toiseksi paras pistemies Aleksanteri Kaskimäen jälkeen tehoilla 10+29=39. Sandvik palkittiin U20 SM-sarjan herrasmiespelaajana Jere Lehtinen -palkinnolla. Hän teki samalla kaudella HIFK:ssa miesten pääsarjadebyyttinsä Mestarien liigan toisella kierroksella 28. elokuuta 2021 vieraissa tšekkiläistä BK Mladá Boleslavia vastaan. Sandvik merkittiin HIFK:n nelosketjun oikeaan laitaan Micke-Max Åstenin ja Juha Jääskän viereen. Hän sai ottelussa jääaikaa kahdeksan minuuttia ja Sandvik keräsi teholukeman –1. Hän pelasi kaksi CHL-ottelua ilman tehopisteitä, mutta Sandvik ei kuitenkaan debytoinut SM-liigassa.
Sandvik siirtyi kaudeksi 2022–2023 Mikkelin Jukurien U20 SM-sarjajoukkueeseen. Hän nousi myös seuran SM-liigajoukkueeseen, jossa Sandvik pelasi ensimmäisen ja kauden ainoaksi jääneen ottelunsa runkosarjan avauskierroksella 14. syyskuuta 2022 KooKoota vastaan, kun Otto Mäkinen loukkaantui CHL-ottelussa. Hänet merkittiin Jukurien nelossentteriksi laidoilleen Oskars Batņa ja Jesper Piitulainen. Sandvik sai ottelussa jääaikaa 8.21 minuuttia. Hän keräsi ottelusta teholukeman –1. Marraskuussa 2022 Jukurit lainasi Sandvikin loppukauden kattavalla sopimuksella Mestis-joukkue KeuPa HT:hen. Hän pelasi siellä tulokaskautensa aikana 30 runkosarjaottelua tehopistein 5+13=18 ja yhden playoff-ottelun tehden yhden maalin.
Kaudeksi 2023–2024 Sandvik teki Jukurien kanssa vuoden mittaisen SM-liigasopimuksen. Hän teki liigauransa avausmaalin kauden toisessa ja uransa kolmannessa ottelussaan 23. syyskuuta 2023 vieraissa Pelicansia vastaan. Sandvik pelasi kauden aikana SM-liigassa 14 runkosarjaottelua tehopistein 1+2=3. Lokakuussa 2023 Jukurit lainasi hänet kahden ottelun ajaksi Mestis-joukkue TUTO Hockeyn riveihin. Samassa kuussa Sandvik lainattiin Iisalmen Peli-Karhuihin. Hän pelasi siellä suurimman osan kaudesta ja kahden loppuun. Sandvik voitti kauden päätteeksi Mestiksen mestaruuden. Toukokuussa 2024 Jukurit käytti hänen sopimuksessaan olleen option ja teki Sandvikin kanssa vuoden mittaisen jatkosopimuksen.
Ura > Maajoukkueura

Sandvik pelasi World U-17 Hockey Challengessa vuonna 2019. Hänet valittiin Suomen alle 18-vuotiaiden MM-kisaehdokkaaksi vuoden 2021 turnaukseen, mutta Sandvik kuitenkin putosi lopullisesta kisajoukkueesta. Yhteensä hän on pelannut viisi nuorten ja 30 poikien maaottelua.
Sandvik valittiin Rasmus Ruususen ohella kaikkien aikojen ensimmäisinä valintahetkellä Vuosaaren Viikinkejä edustaneina pelaajina Pohjola-leirille vuonna 2018.
Muuta

Sandvik on harrastanut myös jalkapalloa FC Loviisassa.
Ville Lehmus

| Ville Lehmus> Henkilötiedot |
| --- | --- |
Syntynyt: 5. tammikuuta 1936 Seinäjoki
Kuollut: 26. huhtikuuta 2024 (88 vuotta) Hämeenlinna
Pesäpalloilija
Seura:   Seinäjoen Maila-Jussit  Puna-Mustat  Hämeenlinnan Paukku 
Tehtävä:  Kakkosvahti
Ville Olavi Lehmus (5. tammikuuta 1936 Seinäjoki – 26. huhtikuuta 2024 Hämeenlinna) oli suomalainen pesäpalloilija. Lehmus pelasi vuosina 1952–1964 pääasiassa Suomensarjassa Seinäjoen Maila-Jussien, Puna-Mustien ja Hämeenlinnan Paukun joukkueissa. Kaudella 1958 Lehmus pelasi mestaruussarjassa. Kaudella 1959 Lehmus valittiin Itä–Länsi-otteluun. Pelipaikaltaan Lehmus toimi kakkosvahtina.
Saavutukset

1 Itä–Länsi-ottelu: 1959
Viva Laughlin

| Viva Laughlin |
| --- | --- |

Tyyli:   Draama  Komedia  Musikaali 
Kestoaika:  42 minuuttia
Luoja(t):   Peter Bowker  Bob Lowry 
Pääosissa:   Lloyd Owen  Mädchen Amick  Ellen Woglom  Carter Jenkins  Eric Winter  D.B. Woodside  Hugh Jackman  Melanie Griffith  P.J. Byrne 
Alkuperämaa:   Yhdysvallat
Verkko:  CBS
Esitetty:  18. lokakuuta 2007 –  21. lokakuuta 2007
Jaksoja:  8 (2 esitettyä)
Aiheesta muualla
IMDb 
Viva Laughlin on CBS:n komedia, musikaali ja draamasarja. Se pohjautuu BBC:n esittämään murhamysteeri-musikaaliin Blackpool. Ensimmäinen esitys oli Yhdysvalloissa 18. lokakuuta 2007 ja viimeinen 21. lokakuuta 2007. Yhdysvalloissa sarja sai murskakritiikin ja sitä näytettiin vain kaksi jaksoa.
Näyttelijät

| 0 | 1 | 2 |
| --- | --- | --- |
|  Lloyd Owen  | … |  Ripley Holden   |
|  Mädchen Amick  | … |  Natalie Holden   |
|  Ellen Woglom  | … |  Cheyenne Holden    |
|  Ian Anthony Dale  | … |  Cheyenne Holden   |
|  Carter Jenkins  | … |  Jack Holden   |
|  Eric Winter  | … |  Peter Carlyle   |
|  D.B. Woodside  | … |  Marcus Henckman   |
|  Hugh Jackman  | … |  Nicky Fontana   |
|  Melanie Griffith  | … |  Bunny Baxter   |
|  P.J. Byrne  | … |  Jonesy   |
Jaksot

| jakso | nimi | alkuperäinen esityspäivä |
| --- | --- | --- |
| 1.1 | Pilot | 18. lokakuuta 2007 |
| 1.2 | What a Whale Wants | 21. lokakuuta 2007 |
Aiheesta muualla

Viva Laughlin Internet Movie Databasessa. (englanniksi)
Viva Laughlin Tv.com -sivustolla (Arkistoitu – Internet Archive)
Video: Mindcrime

| Video: Mindcrime Queensrÿche |
| --- | --- | --- |

DVD-julkaisun tiedot
 Julkaistu: 26. syyskuuta 1989
 Tuottaja(t): Friend Michael Wells
 Tyylilaji: progressiivinen metalli
muut julkaisut
|   | Video: Mindcrime  |   |
Video: Mindcrime on Queensrÿche-yhtyeen VHS-videotallenne vuodelta 1989. Se sisältää musiikkivideoita yhtyeen edellisenä vuonna ilmestyneeltä Operation: Mindcrime -konseptialbumilta. EMI julkaisi videon uudelleen DVD:llä osana Operation: Mindcrime -erikoispainosta vuonna 2006. DVD:lle on lisätty albumin making of -dokumentti ja televisiomainos.
RIAA palkitsi yhtyeen platinalevyllä videon ylitettyä 100 000 kappaleen myynnin marraskuussa 1989.
Sisältö

I Remember Now
Anarchy-X
Revolution Calling
Operation: Mindcrime
Speak
Breaking the Silence
I Don’t Believe in Love
Waiting for 22
Eyes of a Stranger
The Making of Operation: Mindcrime (vuoden 2006 DVD-julkaisulla)
Operation: Mindcrime -televisiomainos (vuoden 2006 DVD-julkaisulla)
Näyttelijät

| 0 | 1 | 2 |
| --- | --- | --- |
|   Dennis Henning   | … |   Nikki   |
|   Ray Jarris   | … |   isä-William   |
|   Milan Melvin   | … |   tohtori X   |
|   Chantelle Sims   | … |   sisar-Mary   |
|   Friend Michael Wells   | … |   etsivä   |
Aiheesta muualla

Video: Mindcrime Queensrÿchen sivustolla (englanniksi)
Video: Mindcrime Elonet.
Video: Mindcrime Internet Movie Databasessa (englanniksi)
Video: Mindcrime Discogsissa. (englanniksi)
Albumi Video: Mindcrime Encyclopaedia Metallum -sivustolla (englanniksi)
Ville Lehtonen

| Henkilötiedot |
| --- | --- | --- | --- |
Syntymäaika: 6. helmikuuta 1985 (ikä 39)
Syntymäpaikka: Turku, Suomi
Pelipaikka: puolustaja
Pituus: 194 cm
Junioriseurat
1996–2001: TPS
2001–2003: FC Metz
Seurat
| Vuodet | Seura | O | (M) |
| 2003–2008 | TPS | 83 | (4) |
| 2008 | → ÅIFK (laina) | 1 | (0) |
| Yhteensä | Yhteensä | 84 | (4) |
Maajoukkue
| 2000 | Suomi U15 | 3 | (0) |
| 2000–2001 | Suomi U16 | 14 | (0) |
| 2002 | Suomi U17 | 7 | (0) |
| 2003 | Suomi U18 | 4 | (0) |
| 2004 | Suomi U19 | 2 | (1) |
| 2005–2006 | Suomi U21 | 13 | (2) |
 Seurajoukkueuran tilastot kattavat vain kansalliset sarjat.
Ville Lehtonen (s. 6. helmikuuta 1985 Turku) on entinen suomalainen jalkapalloilija. Hänen pelipaikkansa oli keskuspuolustaja.
Lehtonen edusti Turun Palloseuraa vuosina 2003–2008. Hän on pelannut myös ranskalaisen FC Metzin junioriakatemiassa kahden kauden ajan. 
Lehtonen joutui lopettamaan uransa vuonna 2008 leikkausvirheen vuoksi.
Hän on pelannut 13 nuorten maaottelua ja 30 poikamaaottelua.
Aiheesta muualla

Lehtonen Turun Palloseuran sivuilla (Arkistoitu – Internet Archive)
Lehtonen Veikkausliigan sivuilla
Vähä-Pitkusta

| Vähä-Pitkusta |
| --- | --- |
 Vähä-Pitkustaa nähtynä lännestä kesäkuussa 2014.
Valtiot:  Suomi
Paikkakunta:  Somerniemi, Somero
Koordinaatit:  60°29′17″N, 23°39′00″E
Mittaustietoja
Pinnankorkeus:  93,3 m 
Rantaviiva:  1,87 km 
Pinta-ala:  0,1161 km² 
Suurin syvyys:  35 m 
 fiVähä-Pitkusta 
Vähä-Pitkusta on Uskelanjoen vesistöön kuuluva järvi Somerniemellä Somerolla. Järven pinta-ala on  11,61 hehtaaria ja korkeus merenpinnasta 93,3 metriä. Järven suurin syvyys on 35 metriä, mikä tekee siitä Varsinais-Suomen syvimmän järven.
Järvi on Kiikalannummen harjualueella sijaitseva pohjavedestä vetensä saava suppajärvi, jossa vedenpinnan korkeus vaihtelee pohjaveden korkeuden vaihtelun mukaan. Sitä erottaa viereisestä Iso-Pitkustasta kapean pitkittäisharjun muodostama kannas. Aiemmin harjukannaksen poikki on muodostunut lasku-uoma Vähästä-Pitkustasta Isoon-Pitkustaan. 2000-luvulla tämä järvien välinen uoma on kuitenkin ollut kuivillaan.
Vähän-Pitkustan erikoisuus on meromiktia eli pysyvä kerrostuneisuus, joka tarkoittaa sitä, että järven alusvesi ei osallistu lainkaan järven joka syksyiseen ja keväiseen täyskiertoon. Tämän johdosta järven sekoittumaton alempi vesikerros on runsasravinteinen ja siellä vallitsee pysyvä happikato. Meromiktisia järviä on koko Suomessa vain todettu vain noin kaksitoista kappaletta. Syynä meromiktiaan pidetään ainakin järven suurta syvyyttä, pientä pinta-alaa ja suojaisaa sijaintia.
Somerniemen Kaskiston kylässä sijaitsevat Pitkustat kuuluvat Uskelanjoen sivujoen Terttilänjoen valuma-alueeseen. Järvet ovat osa Hyyppärän harjualueen Natura 2000 -aluetta.
Ya Allah lanjutkan la usia Duli tuanku

Allah Peliharakan Sultan (”Jumala siunatkoon sulttaania”) on Brunein malaijinkielinen kansallislaulu. Sen on sanoittanut Pengiran Haji Mohamed Yusuf bin Abdul Rahim ja säveltänyt Awang Haji Besar bin Sagap vuonna 1947. Se otettiin virallisesti käyttöön 1951. Vuonna 1984 laulun sanoihin tehtiin muutos Brunein sulttaanin arvonimen muutoksen myötä.
Tekstin translitteraatio

Ya Allah lanjutkanlah Usia 

Kebawah Duli Yang Maha Mulia

Adil berdaulat menaungi nusa

Memimpin rakyat kekal bahagia

Hidup sentosa Negara dan Sultan

Ilahi selamatkan Brunei Darussalam
Wilhelm Korhonen

Otto Wilhelm Korhonen (1. joulukuuta 1881 Oulu – 27. tammikuuta 1959 Helsinki) oli suomalainen järjestö- ja yritysjohtaja, joka sai kauppaneuvoksen arvonimen.
Henkilöhistoria

Korhosen vanhemmat olivat ahtaaja, merimies Otto Henrik Korhonen ja Maria Sofia Kaikkonen ja puoliso Ida Lovisa Karlsson. Korhonen kävi Oulun kauppakoulun 1900 ja teki opintomatkoja Skandinavian ja Keski-Euroopan maihin. Hän työskenteli Hangon satamakonttorissa ja oli Suomen Höyrylaiva -yhtiön uudestaanlastausosaston hoitaja vuodesta 1903, osastonjohtaja vuodesta 1908 ja prokuristi 1920–1948 ja Stevedoringin toimitusjohtaja 1918–1957 ja johtokunnan puheenjohtaja vuodesta 1918. Korhosen moniin luottamustehtäviin kuuluivat muun muassa Suomen Lastauttajain Liiton johtokunnan jäsenyys vuodesta 1920 ja puheenjohtajuus 1925–1955, Suomen Lastauttajain Työnantajaliiton johtokunnan jäsenyys 1920–1954 ja puheenjohtajuus 1925–1950 sekä Suomen Työnantajain Keskusliiton hallituksen jäsenyys 1923–1950. Kauppaneuvoksen arvonimen hän sai 1952.
Julkaisuja

Owner's guide for Finland, 1936
Yaa Gyasi

Yaa Gyasi vuonna 2017.
Yaa Gyasi (s. 1989) on ghanalais-yhdysvaltalainen kirjailija. Hänen debyyttiromaaninsa Matkalla kotiin voitti Yhdysvalloissa useita palkintoja, ja hänelle myönnettiin Vilcek-palkinto vuonna 2020. Häneltä on suomennettu kaksi teosta.
Suomennetut teokset

Matkalla kotiin (2017)
Maa ja taivas (2020)
Vilamonjärvi

| Vilamonjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°08′23″N, 23°33′39″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  metsäoja 
Järvinumero:  35.415.1.012
Mittaustietoja
Pinnankorkeus:  164,5 m  
Rantaviiva:  0,689 km  
Pinta-ala:  3,045 ha  
Saaria:  ei saaria 
 fiVilamonjärvi 
Vilamonjärvi  on Pirkanmaalla Virroilla Karttiperän kylän lähellä sijaitseva järvi.
Maantietoa

Järven pinta-ala on 3,0 hehtaaria, se on 250 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 700 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Keihäsjärven valuma-alueeseen (35.415) se kuuluu. Järven vedenpinnan korkeus on 164,5 metriä mpy.
Vuoden urheilija (Sports Illustrated)

Vuoden urheilija (engl. Sportsperson of the Year) on yhdysvaltalaisen Sports Illustrated -lehden jakama palkinto, joka myönnetään vuosittain urheilijalle, jonka saavutus ilmentää parhaiten urheiluhenkeä. Palkinto on kansainvälinen, vaikka yhdysvaltalaisurheilija onkin saanut sen useimmin. Sports Illustrated on jakanut palkintoa vuodesta 1954, ja yksittäisen urheilijan lisäksi se voidaan antaa joukkueelle.
Ville Siuruainen

Ville ”Welho” "Hammasharja" "Sille" Siuruainen (s. 1980) on suomalainen muusikko. Hän on soittanut rumpuja muun muassa yhtyeissä Blake, Kirofoni, Soulcage, Circuitry, Yes Ma’aM, Jaarli Padington, Palava, DJ Jaba ja Trio Taantuma, Ilari Hämäläinen (Ice Eye), Maya Paakkari, Mike’s Monsters Jam, Dearra, DJ Welho, HesaÄijä, Hevisaurus. Vuosina 2008-2014 Siuruainen toimi rumpalina Dingossa. Siuruainen soittaa Kumu-rummuilla.
Aiheesta muualla

http://www.welhodrum.com
Ville Siuruainen Meteli.netissä
Voipaala

Voipaalan kartano vuonna 2007.
Voipaala on kylä Sääksmäellä Valkeakoskella.
Historiaa

Kylä on viimeisinä vuosisatoina käsittänyt nykyään taidekeskuksena toimivan  Voipaalan kartanon Rapolanharjun juurella sekä Sääksmäentien varrella sitä vastapäätä sijainneen Kemmolan ratsutilan, joka 1900-luvulla tuli Sääksmäen kunnan omistukseen ja muutettiin vanhainkodiksi, jossa käytössä se on edelleen. Kylän hävinneitä taloja ovat Voipaalaan 1800-luvun alkupuolella yhdistetyt Sassi ja Rääriä, joista ensin mainitun nimi elää vielä asuinalueen nimenä kylän pohjoisosassa.
Voipaalan naapurikyliä ovat lännessä Rapola, Vuorentaka ja Valto, pohjoisessa Leipiälä eli Naakka ja idässä samaan jakokuntaan Voipaalan kanssa isossajaossa kuulunut Sääksmäen Pappila sekä jakokunnan tiluksiin idässä rajoittuva Huittula.
Kylän vanhin asutus ja vanhat kotipellot ovat keskittyneet Rapolanharjun juurelle sen kummankin puolen. Kylän pohjoisosissa, Vallonjoen varsilla ja Viuhanjärven ympärillä on ollut vielä 1700-luvulla niittyjä ja pohjoisemmassa mäkimailla metsiä.
Nykyisyyttä

Uudempaa asutusta kylässä edustavat kylän vanhoille kotitiluksille Kemmolan ratsutilan ympärille 1990-luvulla muodostunut Kemmolan kaupunginosa kylän eteläosassa, maaseutumainen Viuhan asuinalue kylän tilusten keskivaiheilla Viuhanjärven luona sekä kylän metsäisessä pohjoisosassa Sassin ja Raikkaan asuinalueet. Näistä Sassi ja Raikas olivat ennen Sääksmäen ja Valkeakosken kuntaliitosta osa Valkeakosken kaupunkia, Viuha ja Kemmola Sääksmäkeä. Sääksmäen ja Valkeakosken raja kulki tuolloin Vallonjoessa Viuhan pohjoispuolella.
Asuinalueista Viuha koostuu enimmäkseen 1940-luvulla rakennetuista omakotitaloista, joiden asukkaista osa oli siirtokarjalaisia. Viuhassa kulkee kaksi tietä, nimeltään Viuhantie ja Helmuntie. Haja-asutusalueen ympäröimänä Viuha sijaitsee lähellä luontoa, mutta myös kaupunkia. Alueen länsipuolella toimi aiemmin  Vallon koulu, joka kuitenkin päätettiin lopettaa. Vallon alueelle on kaavoitettu vuonna 2007 uusi omakotialue. Lähin kauppa on Sassissa.
Voipaalan kautta kulkevia teitä ovat kylän eteläosan kautta kulkeva seututie 130 (entinen valtatie 3),  siitä erkaneva, Huittulan ja Ritvalan suuntaan johtava yhdystie 3071 ja tähän Sääksmäen kirkon luona yhtyvä Sääksmäentie.
Aiheesta muualla

Voipaalan rakennukset
Voipaalan taidekeskus
Where the Wild Roses Grow

| Where the Wild Roses Grow Nick Cave and the Bad Seeds ja Kylie Minogue |
| --- | --- | --- |

Singlen tiedot
 Äänitetty : 1993–1995
 Julkaistu: 2. lokakuuta 1995
 Formaatti: CD, 7" vinyyli, C-kasetti
 Tekijä(t): Nick Cave
 Tuottaja(t): Tony Cohen, Victor Van Vugt
 Tyylilaji: alternative rock
 Kesto: 03.57
 Levy-yhtiö: Mute
Nick Cave and the Bad Seedsin muut singlet
| Red Right Hand 1994 | Where the Wild Roses Grow 1995 | Henry Lee 1996 |
Kylie Minoguen muut singlet
| Where Is the Feeling? 1995 | Where the Wild Roses Grow 1995 | Some Kind of Bliss 1997 |
Where the Wild Roses Grow on Nick Caven säveltämä ja sanoittama kappale. Se on julkaistu Nick Cave and the Bad Seeds -yhtyeen albumilla Murder Ballads (Mute Records, 1996). Kappaleella toisena laulusolistina Caven lisäksi on Kylie Minogue. Minogue esiintyy kappaleen sanoituksessa roolinimellä Elisa Day. Cave itse soittaa piano-osuudet.
Albumiversiolla muut muusikot ovat:
Kokoonpano

Mick Harvey – akustinen ja sähkökitara, taustalaulu
Blixa Bargeld – sähkökitara
Thomas Wydler – rummut
Conway Savage – taustalaulu
Martyn P. Casey – basso
Jim Sclavunos – kellot
Kokoonpano > Vierailevat muusikot

Jen Anderson, Sue Simpson – viulu
Kerran Coulter – alttoviulu
Helen Mountfort – sello
Nick Caven, Mick Harvey – jousisovitus
Aiheesta muualla

Discogs
Vähä-Polesian kansallispuisto

Kansallispuistossa sijaitseva Svjate ozero (Pyhäjärvi).
| --- | --- |
Sijainti:  Hmelnytskyin alue, Ukraina
Lähin kaupunki:  pohjoispuolella: Slavuta; eteläpuolella: Izjaslav (puistohallinto)
Pinta-ala:  87,6270 km²
| --- | --- |
Tyyppi:  Kansallispuisto 
Perustettu:  3.8.2013
Hallinto:  vul. Myh’elska 31, Izjaslav, 30300 Hmelnytskyin alue
muokkaa - muokkaa wikitekstiä - muokkaa Wikidataa
Vähä-Polesian kansallispuisto (ukr. Національний природний парк «Мале Полісся»,  Natsionalnyi pryrodnyi park "Male Polissja") on kansallispuisto Ukrainan Hmelnytskyin alueella.  Elokuussa 2013 perustetun kansallispuiston pinta-ala on 87,627 neliökilometriä. Lähin kaupunki on kansallispuiston pohjoisrajan äärellä sijaitseva Slavuta. Kansallispuiston hallinto löytyy kuitenkin puiston eteläpuolelta Izjaslavin kaupungissa.
Kansallispuisto on nimetty Vähä-Polesian historiallis-kultturellisen alueen mukaan. Puiston pyrkimyksenä on suojella arvokkaita luonnonarvoja ja Vähä-Polesia historiallisia kulttuurikohteita. Kansallispuistolla on tärkeä ympäristöllinen, tieteellinen, esteettinen, virkistyksellinen ja terveyttä edistävä vaikutuksensa. Kansallispuistoon sisältyy muun muassa paikallisen Svjate ozeron (ukr. Святе озеро, suom. Pyhäjärvi) alue ympäristöineen.
Auringonvalo siivilöityy mäntymetsän läpi.
Kansallispuiston kyltti metsässä.
Tie metsän läpi.
Kosteampaa metsikköä.
Lumikelloja (Galanthus L.).
Aiheesta muualla

Kuvia tai muita tiedostoja aiheesta Vähä-Polesian kansallispuisto Wikimedia Commonsissa
"Male Polissja" natsionalnyi pryrodnyi park (ukrainaksi) (malepolisja.in.ua)